পাকিস্তানকে জলে মারার প্রক্রিয়া শুরু ভারতের

ওয়েবডেস্ক: পহেলগাম জঙ্গী হামলার (Pahalgam Terror Attack) পর ভারত পাকিস্তানের বিরুদ্ধে দ্বিপাক্ষিক সম্পর্কে মোট ৬টি কঠোর সিদ্ধান্ত নেয়। তার মধ্যে অন্যতম হল সিন্ধু জল চুক্তি সাসপেন্ড করা। আনুষ্ঠানিকভাবে তা পাকিস্তানকে জানিয়েও দেওয়া হয়। শুধু খাতায় কলমে নয়। এবার পাকিস্তানকে জলে মারার প্রক্রিয়া শুরু করল ভারত। চেনাব নদীতে (Chenab River) বাগলিহর ড্যামের (Baglihar Dam) মধ্য দিয়ে পাকিস্তানে জল যাওয়া বন্ধ করল ভারত। রবিবার সূত্র মারফত এই খবর জানা গিয়েছে। ফলে জল না পেয়ে চরম সমস্যায় পড়বে ইসলামাবাদ। পাকিস্তানের বিস্তীর্ণ অংশ খরা দেখা দেবে। একইভাবে ঝিলম নদীতে কিষাণগঙ্গা ড্যামেও সেই প্রক্রিয়া চালানোর উদ্যোগ নেওয়া হচ্ছে। জম্মুর রামবানে বাগলিঘর ড্যাম ও উত্তর কাশ্মীরের কিষাণগঙ্গা ড্যামে জল নিয়ন্ত্রিত করা হয়েছে।

২২ এপ্রিল জম্মু ও কাশ্মীরের পহেলগামে জঙ্গি হামলার জেরে ২৬ জন নিরীহ পর্যটকের মৃত্যু হয়। পাকিস্তানের মদতে ওই হামলা চলে। এনআইএ-র গোয়েন্দারা জানতে পেরেছেন, এই হামলায় হাত রয়েছে পাকিস্তানের গুপ্তচর সংস্থা আইএসআইয়ের। এরপরই পাকিস্তানের বিরুদ্ধে পাঁচটি কঠোর সিদ্ধান্তের ঘোষণা করা হয়। তার মধ্যে এই সিন্ধু জল চুক্তি সাসপেন্ড নিয়ে সবচেয়ে বেকায়দায় পড়েছে পাকিস্তান। পাক প্রতিরক্ষা মন্ত্রী আসিফ খোয়াজা তো রীতিমতো ভারতকে হুঁশিয়ারি দেন। জল বন্ধ করলে প্রত্যাঘাত করা হবে। পাকিস্তানের রাষ্ট্রপতির পুত্র বিলাবল ভুট্টো জারদারিও জল বন্ধ করলে রক্ত বইয়ে দেওয়ার হুমকি দেন।

আরও পড়ুন: সর্বত্র একটাই চর্চা, কীভাবে বাবা শিবানন্দ ১২৮ বছর বেঁচেছিলেন?

পহেলগাম হামলার পর প্রধানমন্ত্রী নরেন্দ্র মোদি জানিয়ে দিয়েছেন, দোষীদের এমন শাস্তি দেওয়া হবে যা তাদের কল্পনারও বাইরে।

দেখুন অন্য খবর: